KELIONIŲ GIDAS AKAPULKAS
Hjugai, pameni, kuo baigėsi mano pasakojimas?
Žinau, kad tai buvo neseniai, bet toks jausmas, kad prabėgo visi metai.
Tad primink.
Pasakojau apie tai, kad mane perkėlė į aukštesnes pareigas.
Už tavo šviesią ateitį Las Kolinase.
Ir Hektoro...
Pažeminimą. Pagal savo gebėjimus labiau tinku dirbti prie baseino.
Kas atvėrė duris Memui.
Žinoma, mums teks susirasti ir naują baseino vadovą.
Manau, žinau tinkamiausią kandidatūrą.
Buvo daug pykčių ir išsiskyrimų.
Mano namuose negyvens tas,
kas ir toliau taip elgsis.
Atleisk, Hektorai, tarp mūsų viskas baigta.
Siūlau nutraukti santykius.
Ką?
Mes su Čadu nutraukėme santykius.
Atšaukėme vestuves.
Bet netrūko ir meilės.
Kuri neaplenkė ir mudviejų su Chulija.
Noriu būti su tavim.
Dajana susirado naują viešbučio bendrasavininkį.
Turtuolį Rikardą Verą.
Mano mama susitaikė su tuo, kokia yra Sara.
Lupė neprieštaravo, kad Memas draugautų su Lorena, tik su viena sąlyga...
Turi vieną mėnesį, kad pasipirštum.
Na, o Čadas nusprendė, kad jam reikia nuo visko pailsėti.
Labos nakties.
Ir... Ko nepasakiau?
Kaip visada, paties svarbiausio.
- Tėti? - Taip, gerai.
Tuomet nuo to ir pradėsiu.
Man labai patinka įtampa dėl nežinojimo.
Eina šik...
Ti.
Hjugai.
Čia tavo pusseserė Paloma.
Pala. Visus tuos metus aš turėjau pusseserę?
Bent įsivaizduoji, kaip sunku meksikiečiui be pusbrolių ir pusseserių?
Tėti, ką čia darai?
Žinai, buvau netoliese,
pamačiau šias gėles ir prisiminiau, kad tau patinka gėlės.
- Todėl, na... - Gerai, aišku.
Jei tai vienintelė priežastis, kodėl esi čia, misiją įvykdei.
- Ne. Aš... - Tik išimsiu tulpes,
nes tebesu joms alergiška,
- bet tu labai dėmesingas. - Taip. Tulpės.
Gerai jau.
Tiesa ta, kad atskridau į Akapulką pagerbti mirusio draugo.
Bet nuo pirmos minutės, kai čia atsidūriau,
vis bandžiau sukaupti drąsą, kad pasimatyčiau su tavim.
Be to, pusbrolis.
Na, kadangi formaliai šie namai yra tavo,
neturiu teisės laikyti jūsų už durų.
Taip.
Prašom užeiti, aš tik pamerksiu gėles.
Išmesk tulpes, brangute!
Nenoriu, kad tave ištiktų alergijos priepuolis.
Esu puikus tėtis.
Kaip tai suprasti?
Jau pamaniau, kad pasimatysim su Chulija,
o tu atsivedi mane pas savo dukrą.
Kodėl niekada apie ją nepasakojai?
Man buvo gėda.
Mudviejų su Paloma istorija - labai sudėtinga.
Gerai jau, tiek to. Bet kas nutiko tarp judviejų su Chulija?
Nes, kaip supratau iš pasakojimo, jūs tik pradėjote draugauti.
Taip ir yra.
Mūsų istorija tik tik prasidėjo.
O tolesni įvykiai kupini vingių ir posūkių.
Intrigų, apgavysčių ir, žinoma, romantikos.
- Pradedam? - Ar turiu pasirinkimą?
Ne.
Praėjo mėnuo nuo tada,
kai donas Pablas ir Dajana padėjo surengti mano mamos vestuves,
o mes su Chulija tapome pora.
Dabar atrodai kaip tikras Paslaugų direktoriaus pavaduotojas.
Jie tobuli.
Negaliu patikėt, kad pati juos pasiuvai.
Na, bent jau tada, kai galėdavome pabūti dviese.
Gana jau.
Donja Nora. Atleiskit, kad taip anksti atėjau.
Tik vėlai vakare baigiau siūti naująją Maksimo uniformą.
Žinojot, kad viena jo ranka trimis centimetrais trumpesnė už kitą?
Žinoma.
Sutvirtinimo sakramentui net teko siūti kostiumą pagal užsakymą.
Ką? Tikrai?
- Juk žinai, kad visada esi laukiama. - Gracias.
Tik laikyk rankas taip, kad Dievas jas matytų.
- Ne. - Papusryčiausi?
Estebanas jau pasirūpino! Pagaminau čilakilių.
Nebent tau nepatinka čilakilės. Tam atvejui iškepiau kiaušinienę.
Beliko išsirinkti paplotėlius.
Atrodo skaniai, bet mums jau metas.
Šiandien pirmą kartą vesiu rytinį darbuotojų pasitarimą!
Ne. Palaukit! Jaučiuos kaip nesvetinga šeimininkė.
- Leisk man bent įdėti... - Priešpiečius!
Estebanas jau pasirūpino!
Kas man belieka? Mano vyras apie viską pagalvoja. Palaiminimas!
Žinoma!
- Gelbėk mus nuo pikto. Amen. - Amen.
Iki. Labai ačiū. Jūs labai malonus.
- Sėkmės, branguti! - Myliu tave, Mami!
Jie šitaip greitai užauga.
Mama buvo vėl laiminga, suradusi meilę.
Ji džiaugėsi savo naujuoju vyru,
bet niekaip negalėjo priprasti prie to, kad „Estebanas jau pasirūpino“.
Sara turėjo kitų problemų.
Viskas, man nusibodo.
Žinau, kad vagi mano šampūną.
Tą, su raudonu dangteliu, kuris labai putoja, kvepia mangais
ir padaro plaukus švelnius kaip šilkas?
Estebanai, tai mano kondicionierius. Tu jį irgi vagi?
Tu!
Vietoj to, kad darytum vonioje reviziją, susitvarkyk savo kambarį!
Aš tau ne tarnaitė!
Mano plaušine irgi naudojiesi?
Ne!
Kadangi susitikinėt pradėjom tik prieš mėnesį,
Las Kolinase dar niekas apie mūsų santykius nežinojo.
Ir nors smagu buvo slapstytis...
Apelsinai?
Vienuolika papajų. Teisingai.
...mes neturėjome jokio privatumo,
nors abu degte degėme aistra.
Gerai, tai vidurdienį prie šiukšlių konteinerių?
Tai pasimatymas.
Tikiuosi, kad šiandien - ne sūdytos menkės diena.
Memai, ką tu darai?
Slepiuosi nuo Lupės.
Ji davė mėnesį, kad pasipirščiau Lorenai.
Bet ar tai reiškia 30 dienų, ar 31?
Nes jei taip, turiu dar vieną dieną.
Nežinau, ar ji skaičiavo pagal Mėnulio, ar pagal Grigaliaus kalendorių.
Argi nežadėjai pasipiršti praėjusį savaitgalį per mugę?
Žadėjau, bet tada sugedo apžvalgos ratas,
o amerikietiški kalneliai - ne tokie romantiški.
Mi amorcito viskas turi būti tobula.
Koks tu mielas.
Žinot, kas būtų negerai? Žūti nuo moters,
kuri turi prieigą prie pramoninių skalbyklių, rankos.
Niekas niekada nerastų nė lašelio kraujo.
Maksimai, padėsi man ką nors sugalvoti po rytinio pasitarimo?
Aš į jį neisiu, nes bijau sutikti Lupę.
Žinoma, padėsiu, kuo galėsiu.
Bet tu praleisi mano pirmąjį oficialų...
Sėkmės! Aš tavim tikiu!
Elkis profesionaliai. Tas sargas - tikras gandonešis.
Gerai, pone.
Išsiųsiu tuos dokumentus vėliau.
Gerai, kolege.
O aš tau perduosiu tuos dokumentus, apie kuriuos kalbėjome.
Ir dar bylas. Jos labai svarbios.
Gerai, sustok.
Tas liūdnas, jausmingas vyrukas, kuris nori garsiai šaukti apie savo meilę,
yra mano tėvas?
Pasipūtęs savimyla milijonierius?
Širdele. Jau milijardierius.
- Atsiprašau, seniai nesikalbėjom. - Viskas gerai. Nieko tokio.
Paskutinį kartą jį mačiau iš anksto įrašytoje žinutėje,
kurią jis atsiuntė man į planšetę verslo mokyklos baigimo proga.
Tokios planšetės tada niekas neturėjo.
Įkalbėjau Pitbulį surengti pasirodymą pačioje jo karjeros viršūnėje. Dale.
Žinai, ką? Bus saugiau, jei tu pasakosi apie Las Kolinasą.
Gal atnešti ko nors atsigerti?
- Mineralinis būtų... - Aš klausiau Hjugo.
- Neatsisakyčiau vandens. - Gerai.
Ir aš.
Tik su burbuliukais.
Ir žaliąja arba paprasta citrina.
Leidžiu tau nuspręsti.
Manai, ji girdėjo, ką sakiau?
Gal nueiti ir pasakyti?
Gerai.
Tai kur sustojau?
Taip.
Netrukus turėjau vesti savo pirmąjį pasitarimą.
Šiaip jau Dajana garsėjo savo įspūdingomis ir dramatiškomis įžangomis,
tačiau Čadui išvykus į savęs paieškos kelionę,
ji jautėsi šiek tiek sutrikusi.
Labas rytas visiems.
Nuo šiol rytinius pasitarimus ves Maksimas.
Nes vieną gražią dieną jis užims dono Pablo vietą,
kuris mane palieka.
Nes taip jau yra, bičiuliai. Žmonės taip elgiasi.
Jie mus palieka.
Siūlau pradėti, kol padėtis netapo nevaldoma.
Gerai. Ačiū, Dajana.
Keli pranešimai,
kol nepradėjom įgyvendinti visų savo svečių svajonių.
Nekalbu apie jų svajonę pamaitinti kirus,
nes nuo to jie tampa labai agresyvūs.
Vakar jie vos nenusinešė kūdikio, kuris rankoje turėjo čiurą.
Reikia saugot nuo jų čiuras.
Betai, pasirūpink, kad bare nieko netrūktų Gegužės 5-osios šventei.
Tai didžiulė šventė turistams iš Amerikos.
Prireiks daug alaus.
Hektorai.
Šįvakar kruopščiai išvalyk visą baseino teritoriją.
Viskas.
Turite klausimų?
Neturite?
Visai neturite?
Lupe, nepastebėjau tavęs.
Kur Memas?
Nė nepastebėjau, kad Memo nėra.
Na, taip jau nutinka, kai mėnuo turi 31 dieną.
Aš tikrai nežinau, kur jis.
Susirinkimas baigtas.
Maksimai.
Puikiai pasirodei.
Smagu matyti, kai tavo geram draugui sekasi.
Vaje. Ačiū, Hektorai. Aš stengiausi...
Klausyk, žinau, kad liepei išvalyt baseino teritoriją,
bet man reikia, kad kas nors tai padarytų už mane.
Turiu labai labai labai labai, tiesiog labai svarbų susitikimą.
Kokį susitikimą?
Vaje. Bet ir smalsumas tavo.
Gerai, sakykim taip. Jei į tą susitikimą nenueisiu,
tada tapsiu „Hektoru, atsisakiusiu tapti donoru“.
Tu tapsi organo donoru?
Tu labai drąsus!
Man nereikia klijuoti etikečių, bet ačiū, kad mane supranti.
Maksimai, prašau, jei kartais numirčiau, visiems apie tai papasakok.
Maksimai, bičiuli mano.
Kaip manai, kas nors kitas galėtų pripildyti barą vietoj manęs?
Tau irgi susitikimas?
- Ne, tiesiog nenoriu. Blogai miegojau. - Gerai.
Padarysiu tai už tave. O tu pailsėk.
Ačiū, Maksi.
Esi geriausias draugas-pasvirasis brūkšnys-bosas, bro.
Matau, tavo bendradarbiams patinka su tavim dirbti, Maksimai.
Ačiū.
Tai ne pagyrimas.
Žinau, kad sunku nustatyti ribas, bet dabar, kai esi vadovas,
negali būt pernelyg draugiškas su darbuotojais.
Ačiū už pastabą, done Pablai,
bet nesijaudinkit, prireikus aš galiu būti griežtas.
Ir nesiruošiu tenkinti visų iki vieno darbuotojų prašymų.
Maksimai! Maksimai Galjardai?
Galime rytoj neateiti į darbą?
Meksike koncertuos „Culture Club“, mums būtinai reikia į tą koncertą.
Kad pasimokytume iš jų.
Taip.
Gerai.
Galit važiuoti.
Bet kai kitą kartą „Culture Club“ atvyks koncertuoti į mūsų šalį,
aš jūsų neišleisiu!
Matot? Griežtas.
- Ką tu, Memai? - Prašyčiau angliškai.
Ką tu, Memai?
Kaip šauniai čia viską sutvarkei.
Įstatei langą?
Tai tik dekoracija.
Norėjau sudaryt šviesos iliuziją.
Ar per susirinkimą Lupė klausė, kur aš?
Ne.
Galbūt.
Negaliu daugiau meluoti. Klausė.
Ir ką man daryti?
Negaliu apsispręsti, kaip pasipiršti.
Visos mano idėjos per saldžios, neoriginalios arba įmantrios.
Beje, gal žinai, kam reikia pandos kostiumo?
Nemanai, kad pernelyg suki galvą?
Na, juk gali pasielgti tipiškai ir pasipiršti prie Lango į jūrą.
Turi galvoje tą vaizdingą vaizdą,
visuotinai laikomą romantiškiausia vieta visame Las Kolinase?
Neturiu žalio supratimo, kodėl pats apie tai nepagalvojau.
Tik yra problemėlė. Ten neįmanoma išvengti pašalinių akių.
Tik ne Paslaugų direktoriaus pavaduotojo draugui.
Rimtai? Tu man padėsi?
Saulei leidžiantis, šiandien.
Bet pandą palik čia. Ji kelia šiurpą.
Panele Deivis?
Labai atsiprašau, kad sutrukdysiu tavo cuatro manos,
bet pas tave atėjo netikėtas svečias.
Čadas?
Deja, ne.
Ponas Vera.
Jūs ne ponas Vera.
Esu pono Veros vyresnysis brolis ponas Vera.
Galit vadint mane Alechandru.
Malonu pagaliau susipažinti, Dajana.
Nežinojau, kad Rikardas turi brolį.
Taip jau yra, kad Rikardas nusiperka naują žaisliuką,
o kai jis sugenda, remontuoti jį tenka man.
Norit pasakyti, kad šis „žaislas“ yra sugedęs?
Na, dar nežinau.
Aš su juo dar nežaidžiau.
Na, jei jūs arba jūsų brolis būtumėte pranešę apie atvykimą,
būtume surengę jums ypatingą priėmimą.
Na, pavyzdžiui, aš būčiau apsirengusi.
Ne. Būtent tai ir norėjau pamatyti.
Kaip atrodo viešbutis eilinę dieną.
Nuo šiol aš būsiu atsakingas už naująją mūsų kompanijos investiciją.
Ir kaip naujas bendrasavininkis norėčiau laikyti ranką ant pulso.
Na, jūsų juk netrikdo daug rankų.
Kalbate apie masažą keturiomis rankomis.
Labai juokinga.
Žinote, ką?
Aš mielai jums aprodysiu, kaip mūsų puikusis viešbutis atrodo eilinę dieną.
Nuostabu.
Tik pirma apsirengsiu.
Taip. Žinoma. Taip.
Pasiruošimas Memo ir Lorenos piršlyboms
vyko pagal planą.
Žinai, ką?
Gal Paloma paveldėjo alergiją iš manęs.
Štai mūsų naujasis Paslaugų direktoriaus pavaduotojas Maksimas,
kuris dar labiau išpuošė mūsų garsųjį Langą į jūrą.
Maksimas? Vaikinukas su seviče?
Žinoma. Brolis man apie tave pasakojo.
Malonu susipažinti. Nežinojau, kad ponas Vera turi brolį.
Tu jau ketvirtas, kuris tai sako.
- Dabar jau galiu įsižeisti. - Atleiskite. Man labai nepatogu.
Nekreipk dėmesio. Bet jei nori man atsilyginti,
pavaišink mane ta legendine Akapulko seviče.
Kalbate apie sevičę.
- Viską suprantu. - Taip.
Galėtume surengt sevičės degustaciją. Čia. Saulei leidžiantis.
Ką pasakysi?
Svečio noras - mums įsakymas.
Donas Pablas teisus.
Prašau čia.
Kartais čia galima pamatyti mūsų rausvąją jūros kiaulę Polą.
Tai buvo svarbiausias įvykis mano geriausio draugo gyvenime...
- Polai! - ...bet aš turėjau
konkretų naujojo bendrasavininkio nurodymą.
Ką man reikėjo daryti?
Neturėjau kitos išeities, kaip dėl darbo nuvilti savo brangų draugą.
Štai tokį tave ir pažįstu.
Grįžai per blogiausią pasakojimo vietą.
Iki tol aš elgiausi labai didvyriškai.
Tikrai, Hjugai?
Su klaustuku.
Na, bent jau atnešei vandens ir man. Vadinasi, vilties dar yra.
Pasakok toliau.
Ir man įdomu, kuo viskas baigsis.
Gerai.
Gerai, dabar jau susidrovėjau.
Kur aš sustojau?
Tai va...
Mama grįžo namo galvodama,
kad imsis namų ruošos darbų.
Mano mamai namų ruoša teikdavo džiaugsmą.
Ką tu darai?
Tvarkau skalbinius.
Neįsižeisk, brangioji, bet negi nematai?
Pati sakei, kad nusibodo būti tarnaite.
Todėl pamaniau, kad Estebanas tuo pasirūpins.
Bet vaikai mėgsta taip, kaip mėgsta.
Negalima pernelyg iškrakmolyti, nes Maksimas turi jautrią kaklo odą.
Jei apykaklė bus per kieta, jam išbers sprandą...
Gerai, šitie geri.
Minkštučiai, tiesa?
Lyg būtų perskalauti su balzamu.
Ir kvapas. Sunku išgauti tinkamą kvapą...
Koks gaivus kvapas.
Kvepia viltimi.
Pagaminau tau priešpiečius. Norėtum sumuštinio?
Skanu.
Tą dieną myluodamasis su Chulija
jaučiausi taip pat, kaip mama valgydama Estebano sumuštinį.
Kad ir kaip norėjau tuo mėgautis, man nepavyko.
Nepyk, tiesiog...
negaliu nustot galvojęs apie tai, kad nuvilsiu Memą.
Jis šitaip džiaugėsi, kad galės pasipiršti prie Lango į jūrą.
Meile mano, Memas - tavo geriausias draugas. Jis supras.
Dabar jau ir man blaško dėmesį.
Šią savaitę kirai labai agresyvūs.
Gal jau nustokim tai daryti? Prašau.
Kurį laiką buvo smagu slapstytis,
bet nebenoriu laikyti to paslaptyje.
Bet tai seksualu ir paslaptinga.
Nemanau, kad glamžytis prie konteinerio taip jau ir seksualu.
Negi nenori, kad kiti žmonės sužinotų, ką tu jauti?
Ką tu jauti man?
Žinoma, kad noriu.
Tiesiog...
jaučiuosi kaip mergina, kuri susitikinėja su viršesniais už save.
Laikai mane viršesniu?
Aš rimtai.
Nuo tada, kai susitikinėjau su Čadu,
man atrodo, kad darbuotojai laiko mane prisitaikėle.
Bet aš turiu svajonių.
Nenorėčiau, kad ir toliau taip apie mane galvotų.
Štai toks ir yra mano pasiūlymas dėl atliekų išvežimo.
Todėl ir pristačiau jį prie šiukšlių konteinerių.
Įspūdingas pasiūlymas.
Ryte išsiųsiu faksu nurodymus.
Keista, kad jūs čia sprendžiate darbo reikalus.
Čia mes su Memu susitikinėdavom, kol nebuvom pranešę apie savo santykius.
Žinau, kad dabar esi mano bosas,
o aš vėl vargšas baseino prižiūrėtojas.
Kuris neatsigina nuo arbatpinigių. Bet tavyje yra kažkas,
dėl ko negaliu tavęs rimtai vertinti.
Turbūt dėl tavo veido.
Tik paprašiau, kad perkeltum gultą.
Girdžiu tik baltąjį triukšmą.
Memai. Turi minutėlę?
Taip. Turiu. Žinoma.
Tada gerai. Tai va.
Pameni, sakiau tau, kad galėtum...
Tu verki?
Atsiprašau. Aš toks laimingas.
Paskambinau močiutei ir pasakiau, kur pasipiršiu,
ji taip apsidžiaugė, kad atidavė man savo sužadėtuvių žiedą.
Jis daug gražesnis už tą, kurį nupirkau.
Jis nekeičia spalvos, priklausomai nuo nuotaikos.
Tavo abuela tokia pasiaukojanti.
Taip.
Ji pasakė, jog mano piršlybos šiandien jai suteiks tiek džiaugsmo,
kad ji gyvens dar penkerius metus.
Nieko sau. Tikrai? Geras.
Kita vertus, toks anūkas kaip tu
tikrai praskaidrina jai gyvenimą.
Ne visai. Jos gyvenimas buvo gan sunkus.
Tai pirmas kartas, kai po daugelio metų ji nusišypsojo.
Nesvarbu, tai ką norėjai man pasakyti?
Ruoškis. Šįvakar tavęs laukia šampanas,
kurį aš ta proga atnešiu.
Prabangių kurortų pagrindas yra nuolatinis tobulėjimas.
Jei norime konkuruoti su Kankūnu, turime tapti jaunesni. Seksualesni.
Jūs čia apie verslo planą ar savo požiūrį į moteris?
Manau, mes puikiai sutarsime, panele Deivis.
Patikėkit manim, pone Vera.
Jums nėra ko nerimauti. Las Kolinasas žengia koja kojon su laikmečiu.
Puiku.
SENOVINIAI LEDAI
Ar todėl čia tebeturite
Džonio Eskūpso ledainę?
Na, Džonis Eskūpsas yra neatsiejama mūsų dalis.
Kai kurie svečiai specialiai čia atvyksta dėl jo klasikinio skonio ledų.
Tikrai?
Mėtinių ledų su šokolado gabaliukais, prašyčiau.
Mėtinių su šokoladu?
- Tuojau, pone. - Ačiū.
Atėjo metas naujovėms, Dajana.
- Jūs žinot, kad aš teisus. - Džoni Eskūpsai.
Ne!
Pone Vera. Atsiprašau už trukdymą,
bet, manau, radau geresnę vietą
sevičės degustacijai.
Kodėl jos nesurengus ne prie Lango į jūrą,
o prie visos jūros?
Galiu rezervuoti puikų paplūdimio lopinėlį.
Ten bus daugiau erdvės ir...
O Dieve. Jis beria pabarstukus. Tai truks visą amžinybę.
Ką? Taip.
Žinoma.
Tu parink vietą degustacijai. Aš pasitikiu tavim. Taip.
Tikrai? Puiku, pone.
- Gerai. - Liksite sužavėtas.
Žinai, ką?
Jei ten bus daugiau erdvės, gal pasikviečiam svečių?
Dvidešimt. Ne, geriau 30.
Ir vietoje vienos rūšies sevičės
patiek kelių rūšių sevičę iš skirtingų vietų.
Iš viso miesto.
Bus smagu, ar ne?
Labai smagu.
Viskas gerai, Maksimai?
Labai gerai. Abu nykščiai į viršų. Gaila, kad neturiu trečio.
Užtrukau visą dieną,
bet sugebėjau paruošt sevičės degustaciją pagal visus pono Veros reikalavimus.
Tuo tarpu Memas bandė planuoti laiką taip, kad pasipirštų Lorenai saulei leidžiantis.
Tik bėda buvo ta, kad ji labai greitai vaikščiojo.
Džiaugiuosi, kad popiet pasikvietei mane pasivaikščioti.
Ar ne? Labai smagu.
Tik norėčiau labiau pasidžiaugti šiais augalais.
Gal galėtume sulėtinti tempą?
Atsiprašau. Mokykloje lankiau sportinį ėjimą.
Ji nemelavo. Šis sportas Meksikoje labai populiarus.
Esam laimėję gal dešimt aukso medalių.
Žinai, ką?
Gerai, kad nusprendei sulėtinti tempą. Juk nėra kur skubėti, ar ne?
Dabar, kai teta Lupė leido mums draugauti,
galime neskubėdami geriau vienas kitą pažinti.
Tik įsivaizduok, kiek pirmųjų kartų mūsų laukia.
Mūsų pirmas pasivaikščiojimas saulėlydy, mūsų pirmoji kelionė.
Pirmas koncertas, kai aš pasimesiu minioje prie scenos,
o tu brausiesi per ją, kad mane surastum.
Taip. Labai jau specifinis tavo pavyzdys, bet tu mane supratai.
Kaip čia gražu.
Sutinku.
Ir aš.
Pirmyn. Laikas bėga.
Teta Lupe? Kas čia vyksta?
Lupe, šiandien aš nesipiršiu.
Ruošeisi pasipiršti?
Sekundėlę, meile mano.
Klausyk.
Tavo dukterėčia man yra svarbiausias žmogus pasaulyje.
Bet visa tai per greitai.
Mudviem reikia daugiau laiko, kad geriau vienas kitą pažintume
ir pasidžiaugtume vienas kitu be jokio spaudimo.
Tai neri į krūmus?
Ne! Aš net turiu savo abuela žiedą.
Ne!
Lupe...
noriu su tavim praleisti visą savo gyvenimą.
Kaip su teta.
Bet Lorenos nereikia skubinti.
Tai nesąžininga.
Ir kai pagaliau jai pasipiršiu,
noriu tai padaryti taip, kad atliepčiau visus jos norus.
Tai buvo keisčiausios piršlybos,
kokios tik vyko prie Lango į jūrą.
Gerai jau.
Leidžiu dar palaukti. Bet žiedą paimsiu kaip užstatą.
Būtent tada ir supratau,
kad ir man nereikėtų skubinti Chulijos.
Negalėjau patikėt tuo, ką mačiau.
Žlugo ne tik sevičės degustacija, bet turbūt ir mano karjera.
Reikėjo ką nors daryti. Aš nubėgau.
Nubėgau ieškoti dono Pablo.
Jis buvo visiškai teisus. Aš nemokėjau nubrėžti ribų.
O dabar dar nuvyliau ir viešbučio bendrasavininkį.
ALECHANDRO VEROS VAKARĖLIS SEVIČĖS DEGUSTACIJA
Maksimai.
Mano brolis buvo teisus dėl tavęs.
Tu puikiai atlikai darbą.
Apgalvojai viską iki smulkmenų.
Tikrai?
Tikrai taip.
Labai įspūdinga, Maksimai.
Būk atsargus, done Pablai. Vieną dieną tas vaikis gali užimti tavo vietą.
Toks ir yra planas, pone Vera.
Nežinau, nuo ko ir pradėti.
Kaip? Kada? Kodėl?
Kai nusprendei perkelti degustaciją į paplūdimį,
nepagalvojai apie savo įspėjimą dėl kirų.
Tad suorganizavau čia atsarginį renginį,
kol svečiai neišėjo į paplūdimį.
Bet kodėl man nieko nepasakėt?
Kartais nesėkmė tampa geriausia mokytoja.
Maksimai, turi apsispręst, ar esi čia tam, kad draugautum su bendradarbiais,
ar tam, kad darytum viską, kas įmanoma,
viešbučio labui.
Tai buvo tavo pirmasis straikas.
Tikiuosi, iki trečio neprieisi.
Tą vakarą supratau, kaip sunku
prisitaikyti prie naujo vaidmens.
Dajana irgi susidūrė su panašiu iššūkiu
su savo naujuoju erzinančiai gražiu bendrasavininkiu.
Jūs teisus.
Ledainę reikėtų uždaryti.
Mums reikia naujų prekeivių parduotuvių pasaže.
Džiugu, kad mūsų nuomonės sutapo.
Neapsigaukite, pone Vera.
Dėl savo viešbučio kausiuosi dantimis ir nagais.
Beje, kad nepamirščiau, pasisveikinkite su šio vakaro padavėju.
O Dieve.
Tinkamai juo pasirūpink, Džoni.
O Dieve.
Norėjau išnešti šiukšles, nes pagalvojau, kad padarysiu gerą darbą,
bet kažkodėl pajutau apmaudą.
- Padariau ką nors ne taip? - Ne, mano meile.
Tu esi tobulas vyras.
Čia ir visa bėda.
Na, galiu būt ir blogesniu vyru.
Atnešk man alaus!
Ir kad būtų šaltas!
Ne, šitaip negaliu. Prašau, atleisk man.
Nori, kad atneščiau tau alaus?
Ne, nenoriu, kad pasikeistum, Estebanai.
Bet kai esi toks paslaugus, man nebelieka jokių darbų.
Argi tai blogai?
Na, aš noriu rūpintis savo šeima ir jums visiems padėti.
Žinau, kad tai kvaila, bet jaučiuosi niekam nereikalinga.
Net namų nebereikia tvarkyti.
Ką tu darai?
Betvarkę. Kad turėtum ką tvarkyti.
Estebanas tuo nesirūpins!
Kvailuti mano.
Aš tik noriu, kad būtum laiminga.
Ir kad išsiaiškintum, ko dar nori iš gyvenimo.
Pasistengsiu būti mažiau paslaugus.
Na, man namų tvarkymas yra kaip terapija, jei atvirai.
Kas čia buvo?
Nukrito miltai.
Truputis sniego!
Nieko nematau! Pala.
Laukiu nesulaukiu, kol baigsis medaus mėnesio fazė.
Kartais, kad ir kaip skauda širdį,
tenka priimti tau kitų primestą vaidmenį.
Chulija, peržiūrėjau tavo pasiūlymą
dėl išsiregistravimo proceso supaprastinimo,
ir jis man pasirodė gan novatoriškas.
Perduosiu jį aukštesnei vadovybei.
Labai gerai, pone Galjardai.
Jei tai svarbu tau, vadinasi, svarbu ir man.
Tavęs verta laukti. Lauksiu tiek, kiek tu norėsi, Chulija.
Tais metais išmokau skirti prioritetą darbui.
Nežiūrint į nieką.
Santykiai, kuriuos taip sunkiai kūriau, pasikeis amžiams.
Maksimai!
Taip, gerai, gana. Nurimkite.
Keli pranešimai.
Ačiū Dievui, kirai išskrido į Kankūną.
Sumažinsiu Hektoro ir Beto algą,
nes Chimenos pusbrolis matė juos abu chai-alai finalinėse varžybose.
Chulija, šiandien išvyksta Alechandras su savo kolegomis.
Prašau juos deramai išlydėti.
Atminkite, esam čia tam, kad...
Chulija? Nori pasisakyti?
Taip.
Mes su Maksimu susitikinėjam.
Mes jau kurį laiką kartu...
ir man nesvarbu, ką jūs apie tai galvojat.
Taip ir žinojau! Aš laimėjau!
MAKSIMAS IR CHULIJA, 1985 M. - 100 000 DOL.
Pakratom pingines, žmonės!
Negalėjot palaukti dar vienos dienos?
Dar labiau džiaugčiausi dėl jūsų,
jei būtumėt apie tai pranešę praeitą antradienį.
Hektorai, gali iškeisti šimtinę?
Dėl tavęs aš viską galiu.
Tuo tarpu tavo pasipūtęs savimyla milijardierius tėvas
galėjo iš visos širdies džiaugtis meile.
Gerai. Gana kvaršinti tau galvą savo pasakojimais.
Labai džiaugiuosi tave matydamas, Paloma.
Bet mes tau nebetrukdysim.
Nepyk, jei per ilgai užsibuvom.
Žinot, aš...
ruošiausi gaminti vakarienę.
Kvieti mane pasilikti?
Šiaip jau kviečiau savo pusbrolį.
Bet kadangi tu jį vežioji, gali ir tu pasilikti.
Gerai.
Išvertė Laima Banionienė